आंसर रिव्यू के लिए हर सवाल पर 500 रुपए
जेईई(एडवांस) में शामिल होने वाले अभ्यर्थियों को परीक्षा के दौरान अपने जवाब मशीन रीडेबल ऑप्टिकल रिस्पॉन्स शीट (ओआरएस) पर मार्क करने होंगे। परीक्षा के बाद 1 से 4 जून तक ओआरएस इमेज और स्कैन कॉपी शीट अभ्यर्थियों के लिए पोर्टल पर उपलब्ध रहेगी। अभ्यर्थी रिव्यू कर सकेंगे। किसी तरह की गड़बड़ी होने पर 500 रुपए प्रति सवाल के हिसाब से ऑनलाइन शिकायत कर पाएंगे। अभ्यर्थियों की शिकायत के बाद 5 जून को सही आंसर-की जारी की जाएगी। इस पर भी अभ्यर्थियों का फीडबैक लिया जाएगा। अभ्यर्थी फीडबैक 7 जून तक दे सकते हैं। इसके बाद अंतिम रूप से 12 जून को रिजल्ट जारी किया जाएगा। जेईई एडवांस 22 मई को होगा।
ओआरएस में पहला पेज मशीन रीडेबल होगा। ये इस तरह डिजाइन किया गया है, जिसमें दूसरी शीट पर इम्प्रेशन छोड़ सकें। कैंडिडेट्स को इन शीट्स को अलग नहीं करना है। अगर ऐसा किया जाता है, तो शीट्स का अलाइनमेंट बिगड़ जाता है। पहले पेज पर ही सही जवाब मार्क करना है, जैसा इंस्ट्रक्शन में बताया गया हो। ब्लैक बॉल पाइंट पेज से गहरे काले रंग के गोले भरने होंगे। ब्रोशर में पूरी जानकारी है।
hin_Deva hin_Deva hin_Deva